<classify> THERESIA GASPER-DAR ES SALAAM WACHEZAJI wa timu ya Taifa ya Tanzania, Taifa Stars,wanaocheza soka la kulipwa nje ya nchi, wanatarajia kuwasili leo kuungana nawenzao kujiandaa na mchezo dhidi ya Guinea ya Ikweta na Libya wa kufuzu michuanoya Kombe la Mataifa Afrika Afcon2021. Taifa Stars inatarajia kuanza kucheza dhidi ya Guinea yaIkweta, Ijumaa kwenye Uwanja wa Taifa, Dar es Salaam, kabla ya kukutana naLibya Novemba 19, mwaka huu kuwania tiketi hiyo ya Afcon. Timu hiyo iliingia kambini juzi usiku kuanza maandaliziya michezo hiyo miwili ambapo walianza mazoezi jana jioni kwenye Uwanja waTaifa. Akizungumza na MTANZANIA jana, Mratibu wa timu hiyo,Danny Msangi, alisema wachezaji wanaocheza wote wanaocheza hapa nchini,wamesharipoti kambini huku anayecheza nje akiwa ni Hassan Kessy pekee. Wachezaji wanaocheza nje wanatarajia kuanza kuingia leojana usiku, lakini kwa sasa ni Kessy peke yake ndiye ameshafika, lakini pialeo jana tutaendelea na mazoezi Uwanja wa Taifa, alisema. Alisema wachezaji waliopo kambini wanaendelea vizuri nakila mmoja anaonekana kuwa na morali ya hali ya juu katika mazoeziyanayoendelea. Wachezi walioitwa na Kocha Mkuu wa timu hiyo, EtienneNdayiragije ni makipa Juma Kaseja KMC, Metacha Mnata Yanga na DavidKisu Gor Mahia Kenya.Mabeki ni Salum Kimenya Tanzania Prisons, HassanKessy Nkana ya Zambia, MohammedHussein Tshabalala Gadiel Michael, Erasto NyoniSimba Bakari Nondo CoastalUnion, Kelvin Yondan Yanga na Dickson Job Mtibwa Sugar. Viungo ni Jonas Mkude, Hassan Dilunga Muzamiru Yassin Simba, AbdulazizMakame Yanga, Simon Msuva Difaa El Jadida ya Morocco, Eliuter MpepoBuildcon ya Zambia, Iddi Seleman, Abubakar Salum, Frank Domayo Azam FC,Farid Mussa Tenerife ya Hispania. Washambuliaji ni Kelvin John U-20, Ayoub Lyanga Coastal Union,Ditram Nchimbi Polisi Tanzania, Shaaban Iddi Azam FC, Miraj Athumani Simba na Nahodha Mbwana Samatta KRC Genk ya Ubelgiji.  <topic>: MICHEZO 